Υπουργικό Συμβούλιο (Ελλάδα)

To Υπουργικό Συμβούλιο της Ελληνικής Δημοκρατίας, αποτελεί συλλογικό όργανο του κράτους, το οποίο συγκροτείται από τους υπουργούς  και τους αναπληρωτές υπουργούς και του οποίου προΐσταται ο Πρωθυπουργός. Στο Υπουργικό Συμβούλιο μπορεί να παρίστανται και οι Υφυπουργοί (διευρυμένο υπουργικό συμβούλιο), χωρίς όμως να έχουν δικαίωμα ψήφου.

 Θεσμός 
Ο Θεσμός του Υπουργικού Συμβουλίου έχει αγγλική καταγωγή που προήλθε περί τα τέλη του 16ου αιώνα, ως «Διαρκές» ή «Ιδιαίτερον Συμβούλιον» (Privy Council) που το συγκροτούσαν ευγενείς ή διακεκριμένα πρόσωπα έμπιστα του Στέμματος, το οποίο ήταν διάφορο από το Συμβούλιο Στέμματος.

Ο θεσμός του Υπουργικού Συμβουλίου δεν αποτελεί κυρίαρχο στοιχείο επί παντός κυβερνητικού συστήματος (πολιτεύματος) και ούτε απαντάται σε όλα τα κράτη που εφαρμόζουν κοινοβουλευτικό σύστημα.

Στην Ελλάδα ο θεσμός αυτός καθιερώθηκε αμέσως μετά τον ερχομό του Βασιλέως Όθωνα, το 1833, δια του Β.Δ. 3/10 Απριλίου 1833 «Περί σχηματισμού των Γραμματειών» (σημερινών υπουργείων) όπου στο άρθρο 5 ορίζονταν «η ολομέλεια των Γραμματέων της Επικρατείας σχηματίζει το Υπουργικόν Συμβούλιον». Από συνταγματική όμως άποψη το Υπουργικό Συμβούλιο θεσπίστηκε ρητά από το Σύνταγμα του 1927 άρθρο 87 και συνεχίστηκε στα επόμενα Συντάγματα. Η σύγχρονη συγκρότησή του προβλέπεται από το άρθρο 81 του Συντάγματος του 1975 που αντιστοιχεί στο άρθρο 76 του Συντάγματος του 1952. Τα μέλη, η σύνθεση και η λειτουργία του Υπουργικού Συμβουλίου ορίζονται κάθε φορά διά νόμου, ενώ με διάταγμα που προωθείται από τον εκάστοτε Πρόεδρο της Κυβέρνησης διορίζονται ένας ή περισσότεροι, εκ των υπουργών, Αντιπρόεδροι του Υπουργικού Συμβουλίου και σε έκτακτη περίπτωση προσωρινός αντιπρόεδρος - αναπληρωτής.

 Γενικοί Γραμματείς του Υπουργικού Συμβουλίου στην Μεταπολίτευση 
 Γιάννης Μαντζουράνης 14-1-1982 έως 18-1-1984
 Κώστας Ζώρας 19-1-1984 έως 26-5-1988
 Σωτήρης Λύτρας 26-5-1988 έως 1-7-1989
 Ευάγγελος Βολουδάκης 2-7-1989 έως 13-10-1993
 Σωτήρης Λύτρας 13-10-1993 έως 6-2-1996
 Τάσος Μαντέλης 6-2-1996 έως 23-8-1996
 Γεώργιος Α. Παπαδημητρίου 24-8-1996 έως 24-9-1996
 Σωκράτης Κοσμίδης 24-9-1996 έως 20-2-2004

 Γενικοί Γραμματείς της Κυβέρνησης 
Από το 2004, σύμφωνα με το Προεδρικό Διάταγμα 32/2004 (ΦΕΚ 28/τ. Α΄/6-2-2004) μετονομάσθηκαν σε «Γενικοί Γραμματείς της Κυβέρνησης».Προηγούμενοι Γενικοί Γραμματείς της Κυβέρνησης
 Γεώργιος Α. Παπαδημητρίου 20-02-2004 έως 10-03-2004
 Αργύριος Καρράς 11-03-2004 έως 07-10-2009
 Σωτήρης Λύτρας 07-10-2009 έως 20-06-2012
 Παναγιώτης Μπαλτάκος 20-06-2012 έως 04-04-2014
 Φώτης Καϋμενάκης 04-04-2014 έως 27-01-2015
 Σπύρος Σαγιάς 27-01-2015 έως 28-08-2015
 Μιχάλης Καλογήρου 28-08-2015 έως 29-08-2018
 Ακρίτας Καϊδατζής 29-08-2018 έως 09-07-2019
 Γρηγόρης Δημητριάδης 07-2019 έως 05-08-2022
 Γιάννης Μπρατάκος 02-09-2022 έως 28-03-2024
 Στέλιος Κουτνατζής 01-04-2024 έως σήμερα

 Εικόνες 

 Παραπομπές 

 Εξωτερικοί σύνδεσμοι 
 Υπουργικό Συμβούλιο / Σειρά τάξης Υπουργείων

Κατηγορία:Ελληνική Κυβέρνηση